Jonathan Safran Foer

Jonathan Safran Foer (s. 1977 Washington, Yhdysvallat) on yhdysvaltalainen kirjailija. Hänen tunnetuimmat teoksensa ovat esikoisromaani Kaikki valaistuu (2002, suom. 2003), Extremely Loud and Incredibly Close (2005) ja tietokirja Eläinten syömisestä (2009, suom 2011). Tällä hetkellä Foer opettaa luovaa kirjoittamista New Yorkin yliopistossa.

 Elämä 

 Lapsuus ja nuoruus 

Jonathan Safran Foer syntyi vuonna 1977 Washingtonissa. Hänen vanhempansa ovat Alfred Foer, lakimies ja American Antitrust Instituten johtaja, ja Esther Safran Foer, puolalaissyntyinen Sixth & I Historic Synagoguen toimitusjohtaja.Solomon, Deborah. "The Rescue Artist", The New York Times, 25.2.2005. Viitattu 7.8.2014. Foerin äidin vanhemmat olivat selviytyneet holokaustista. Jonathan on juutalaisperheen keskimmäinen poika. Hänen isoveljensä Franklin on kirjailija ja The New Republic -lehden toimittaja, ja hänen pikkuveljensä Joshua on vapaa toimittaja.

Foer opiskeli Georgetown Day Schoolissa ja myöhemmin Princetonin yliopistossa, jossa hän osallistui kirjoituskurssille, jota opetti kirjailija Joyce Carol Oates. Myöhemmin Oates toimi Foerin tutkielman ohjaajana, joka käsitteli hänen holokaustista selvinneen isoisänsä Louis Safranin elämää. Foerin tutkielma palkittiin Princeton's Senior Creative Writing Thesis -palkinnolla. Valmistumisensa jälkeen Foer opiskeli jonkin aikaa lääketiedettä Mount Sinai School of Medicinessä, kunnes keskeytti opintonsa keskittyäkseen kirjailijan uraansa. Hartocollis, Anemona. "Getting Into Med School Without Hard Sciences", The New York Times, 29.7.2010. Viitattu 7.8.2014.

 Ura 

Foer valmistui Princetonista vuonna 1999 pääaineenaan filosofia, minkä jälkeen hän matkusti Ukrainaan laajentaakseen tutkielmaansa. Vuonna 2001 hän toimitti esseeantologian A Convergence of Birds: Original Fiction and Poetry Inspired by the Work of Joseph Cornell, johon hän itse kirjoitti novellin "If the Aging Magician Should Begin to Believe". Hänen tutkielmansa toimi pohjana hänen esikoisromaanilleen Kaikki valaistuu, jonka Houghton Miffin -kustantamo julkaisi vuonna 2002. Kirja voitti useita palkintoja, kuten National Jewish Book Award, Guardianin esikoiskirjapalkinto ja PEN Book Award (jaettu Will Heinrichin ja Monica Truongin kanssa). Liev Schreiber on käsikirjoittanut ja ohjannut Foerin esikoisromaanista samannimisen elokuvan, jossa pääosia esittävät Elijah Wood ja Eugene Hütz.

Foerin toinen romaani Extremely Loud and Incredibly Close julkaistiin vuonna 2005. Kirja kertoo 9-vuotiaasta Oskar Schellistä, joka yrittää päästä yli isänsä kuolemasta World Trade Center -pilvenpiirtäjässä 11. syyskuuta 2001. Stephen Daldry on ohjannut Foerin toisesta romaanista elokuvan Äärimmäisen lujaa ja uskomattoman lähellä.Veli-Pekka Lehtonen, Taiteilija kuin toimitusjohtaja, Helsingin Sanomat 11.2.2012 sivu C 3

Vuonna 2005, Foer kirjoitti libreton Seven Attempted Escapes From Silence -oopperaan, joka sai ensi iltansa Berliinin valtionoopperassa 14. syyskuuta 2005.Quinn, Emily. "Opera With Libretto by Novelist Jonathan Safran Foer Will Premiere in Berlin in September", Playbill, 2005-07-25. Retrieved on 2009-05-24.

Foerin ensimmäinen tietokirja Eläinten syömisestä julkaistiin marraskuussa 2009.Amazon.com listing for Eating Animals. Viitattu 24.5.2009. Foer oli kertonut olleensa pitkään epävarma lihan syömisestä, ja epävarmuutta vahvisti entisestään hänen ensimmäisen lapsensa syntymä, koska isänä hänen tulisi tehdä ratkaisuja poikansa puolesta."Interview with Jonathan Safran Foer" , The Young and Hungry, 2009-05-03. Retrieved on 2009-05-24. Kirjassa henkilökohtainen näkökulma yhdistyy laajempaan argumenttiin kasvissyönnin puolesta. 

 Teokset 
 Everything Is Illuminated, 2002, suom. Kaikki valaistuu
 Extremely Loud and Incredibly Close, 2005
 Eating Animals, 2009, suom. Eläinten syömisestä, 2011
 Tree of Codes, 2010

Suomennetut teokset
 Kaikki valaistuu, WSOY, 2003. Suom. Leena Tamminen. 
 Eläinten syömisestä, Atena Kustannus, 2011. Suom. Antti Immonen. 

Lähteet

Aiheesta muualla

 Kaikki valaistuu (arkistoitu versio) Helsingin Sanomat, Kulttuuri 15.11.2003.

Luokka:Yhdysvaltalaiset kirjailijat
Luokka:Vuonna 1977 syntyneet
Luokka:Elävät henkilöt